2019. gadā tika panākta vienošanās par 64 pamataktu, kuros paredzēta regulatīvā kontroles procedūra, saskaņošanu ar deleģētajiem aktiem un – dažos gadījumos – ar īstenošanas aktiem . Pēc šīs daļējās vienošanās par Komisijas priekšlikumu tiek turpinātas iestāžu sarunas par to atlikušo pamataktu saskaņošanu, kuri ietverti Komisijas vispārējā priekšlikumā un tās priekšlikumā, kas attiecas uz tiesiskuma telpu. Saistībā ar Covid-19 ierobežojumiem 2020. gadā sarunās netika panākts progress.

NEAR

JUST

2020. gadā notika 514 sanāksmes, kas ir mazāk nekā 2019. gadā (attiecīgi 590). Savukārt rakstisko procedūru skaits bija 1469, kas, salīdzinot ar 2019. gadu, ir apmēram par 50 % vairāk. Šis ļoti straujais rakstisko procedūru pieaugums 2020. gadā ir skaidrojams ar faktu, ka no attiecīgā gada marta saistībā ar Covid-19 uzliesmojumu un no tā izrietošajiem ierobežojumiem nebija iespējams rīkot sanāksmes klātienē. Tā rezultātā īstenošanas aktu projektu apspriešanas sanāksmes notika virtuālajā vidē, kam sekoja komitejas balsošana, izmantojot rakstisko procedūru. Šāds darba process tika ievērots, jo rakstiska procedūra nodrošina stabilāko un drošāko sistēmu balsu nodošanai un skaitīšanai, tāpēc tā tika izmantota vairumā gadījumu un balsošana sanāksmēs notika tikai dažos gadījumos, pamatojoties uz steidzamību.

NEAR

JUST

Sanāksmju skaits ir viens no darba aktivitātes rādītājiem komitoloģijas līmenī. Kopā ar rakstisko procedūru skaitu tas atspoguļo vispārējo darba intensitāti gan nozares līmenī, gan atsevišķās komitejās (sk. III tabulu).

NEAR

JUST

Komitoloģijas komitejas var vispārīgi klasificēt pēc procedūras veida, saskaņā ar kuru tās strādā. II tabulā dalījumā pa procedūrām ir uzskaitītas komitejas, kas darbojās 2020. gadā (konsultēšanās procedūra, pārbaudes procedūra, regulatīvā kontroles procedūra). Komitejas, kas izmantoja vairākas procedūras, ir uzrādītas atsevišķi no komitejām, kuras darbojās saskaņā ar vienu procedūru.

NEAR (Kaimiņattiecību politika un paplašināšanās sarunas)

JUST (Tiesiskums un patērētāji)

* Tostarp pārsūdzības komitejas sniegtie atzinumi. Savukārt pieņemtie akti tiek uzskaitīti tikai attiecībā uz dienestu, kas atbildīgs par to izstrādi.

Komitejas 2020. gadā sniedza 1718 atzinumus, kas ir nedaudz mazāk nekā 2019. gadā (attiecīgi 1729). Pēc komiteju procedūras pieņemto īstenošanas aktu skaits bija 1529, kas ir nedaudz vairāk nekā 2019. gadā (attiecīgi 1501).

Eiropas Parlamentam un Padomei ir pārbaudes tiesības saskaņā ar Komiteju procedūras regulas 11. pantu. Pamatojoties uz Komiteju procedūras regulas 11. pantu, Eiropas Parlaments 2020. gadā pieņēma deviņas rezolūcijas, savukārt Padome – nevienu. Visas deviņas Eiropas Parlamenta rezolūcijas attiecās uz Veselības un pārtikas nekaitīguma ģenerāldirektorāta (SANTE ĢD) aktiem.

2.4.Pārsūdzības komitejas sanāksmes

Pārsūdzības komiteja 2020. gadā rīkoja piecas sanāksmes un apsprieda 11 īstenošanas aktu projektus, ar kuriem komitejā bija vērsusies Komisija. Pārsūdzības komiteja nesniedza atzinumu 10 gadījumos un sniedza pozitīvu atzinumu vienā gadījumā. Komisija 2020. gadā nolēma pieņemt piecus īstenošanas aktus, par kuriem nebija sniegts atzinums.

V TABULA. Pārsūdzības komitejas darbība

Komisijas departaments Pārsūdzības komitejas sanāksmju skaits Pārsūdzības komitejas sniegto atzinumu skaits Pēc pārsūdzības komitejas atzinuma pieņemto aktu skaits 2020 2020 2020 MOVE 1 1 1 SANTE 3 9 3 TRADE 1 1 1 KOPĀ: 5 11 5

2.5.Regulatīvās kontroles procedūras izmantošana

Komiteju procedūras regula saglabāja regulatīvās kontroles procedūras ietekmi, jo uz to ir izdarīta atsauce spēkā esošajos pamataktos. Šo procedūru jaunos tiesību aktos vairs nevar izmantot, taču tā joprojām ir sastopama daudzos spēkā esošajos pamataktos un saskaņā ar šiem aktiem to joprojām piemēros, līdz attiecīgie pilnvarojumi tiks saskaņoti ar deleģētajiem vai īstenošanas aktiem. Saskaņā ar regulatīvo kontroles procedūru 2020. gadā tika pieņemti 29 pasākumi (sk. V tabulu), kas ir ievērojami mazāk nekā 2019. gadā, kad to skaits bija 88. 2020. gadā tiesības izteikt iebildumus Eiropas Parlaments izmantoja četras reizes, Padome – nevienu. 2019. gadā Eiropas Parlaments bija vienu reizi izteicis iebildumus attiecībā uz pasākumu, kas pieņemts saskaņā ar regulatīvo kontroles procedūru, savukārt Padome šīs tiesības nebija izmantojusi.





V TABULA. Saskaņā ar regulatīvo kontroles procedūru pieņemto pasākumu skaits

Komisijas departaments Regulatīvā kontroles procedūra – pieņemtie pasākumi Eiropas Parlamenta iebildumi pret pasākumu projektu pieņemšanu Padomes iebildumi pret pasākumu projektu pieņemšanu AGRI 0 0 0 BUDG 0 0 0 CLIMA 0 0 0 CNECT 0 0 0 DEFIS 0 0 0 INTPA / DEVCO 0 0 0 DIGIT 0 0 0 EAC 0 0 0 ECFIN 0 0 0 ECHO 0 0 0 EMPL 1 0 0 ENER 0 0 0 ENV 5 0 0 ESTAT 0 0 0 FISMA 4 0 0 FPI 0 0 0 GROW 15 1 0 HOME 0 0 0 JUST 0 0 0 MARE 0 0 0 MOVE 1 0 0 NEAR 0 0 0 OLAF 0 0 0 REGIO 0 0 0 RTD 0 0 0 SANTE 29 3 0 SG 0 0 0 TAXUD 0 0 0 TRADE 0 0 0 KOPĀ: 55 4 0

3.Detalizēta informācija par komiteju darbību

Šim ziņojumam pievienotajā dienestu darba dokumentā ir sniegta detalizēta informācija par atsevišķu komiteju darbu 2020. gadā.

4.Secinājums

Komiteju darbība 2020. gadā turpinājās tādā līmenī, kas salīdzināms ar iepriekšējiem gadiem, taču ar ievērojami lielāku rakstisko procedūru skaitu saistībā ar Covid-19 pandēmiju: aktīvi darbojās 322 komitejas, kas rīkoja 514 sanāksmes, īstenoja 1469 rakstiskās procedūras un sniedza 1718 atzinumus.

Eiropas Parlaments un Padome tiek aicināti ņemt vērā šo ziņojumu.